I Klitmøller havde de kombineret Nordisk strandrydder-dag med en skulpturkonkurrence under Cold Hawaii Film Festival.

Lørdag var det den store Nordiske Strandrydder-dag, som skal sætte fokus på den store mængde skrald, der hvert år ender på stranden. I Klitmøller gav de skraldeindsamlingen et anderledes tvist. I Klitmøller havde de kombineret Nordisk strandrydder-dag med en skulpturkonkurrence under Cold Hawaii Film Festival. Over 50 børn og deres forældre var med til dagens affaldsindsamling. Og der er behov for, for i Thisted kommune bliver der årligt samlet 32 tons affald ved kysterne. Det svarer til 3 kilo per meter kystlinje. Ud over skulpturer blev der samlet 25 affaldssække skrald på stranden i Klitmøller.